ming030890/wiki-yue-high-quality huggingface dataset:
癲佬正傳

《癲佬正傳》係1986年上映嘅一套香港電影，係爾冬陞嘅導演處女作。喺呢部戲度，有馮淬帆、葉德嫻、秦沛、周潤發同梁朝偉等演員參演。故事講述一個社工徐先生救助精神病患者嘅故事，係香港鮮有探討精神病問題嘅電影之一。秦沛憑呢部戲獲得第6屆香港電影金像獎同第23屆金馬獎嘅最佳男配角獎，而黃仁逵亦獲得香港電影金像獎嘅最佳美術指導獎。
癦

癦，國語叫痣，係因為黑色素細胞積聚喺皮某一度而成嘅斑點，通常係深啡色。雖然大部份癦都係良性，唔影響健康，但若果生喺當眼地方，好似面，會有人怕影響儀容而去脫咗佢。
癩痢仔

癩痢仔（英文：Lak Lei Tsai），又叫孖排，係香港嘅一個島，地區行政上屬西貢區，位置喺平面洲以南，大癩痢以北，白排以西。
癩痢仔上並無居民住。
羅曼式建築

羅曼式建築（romanesque architecture）係喺8至9世紀開始興起嘅歐洲建築風格：啲建築物（尤其係教堂）好興用十字架噉形嘅平面佈置，半圓形後殿（apse）後面有啲俾牆遮住咗嘅走廊喺度，啲門上面好多時會有具有浮雕嘅半圓形鼓室（tympanum），而且頭頂上嘅拱頂（vault；指由多個彼此之間平衡嘅拱組成嘅天花板）會由好粗嘅柱同厚嘅牆支撐。當時啲建築師仲未係好識點樣整輕嘅拱頂。因為牆厚，啲窗焗住要整細啲，令教堂內部好多時會比較暗。
羅曼菲

羅曼菲（英文：Mangie Lo，1994年10月15號—），原名羅翠雯，係香港女模特兒，2013-14年度第48屆工展小姐冠軍。

簡歷
羅翠雯係中葡混血兒，參選過亞洲小姐未入圍，最後喺第48屆工展小姐攞到冠軍同最具才藝獎。傳媒話佢同歌手鄧紫棋似樣。2021年中，佢改新藝名羅曼菲。
羅暉翔

羅暉翔（Vicky Law Fai Cheung，1982年7月14號—），香港新聞從業員，係前無綫新聞同有線新聞主播。
羅曼式

羅曼式係源自 1000 年嘅歐洲嘅藝術風格，有用喺雕塑、繪畫同建築物度。
羅曉鋒

羅曉鋒（1983年11月13號—）係香港賽艇手，2006年開始代表香港參賽，喺同年亞運會攞過獎牌，2012年退役做教練，2014年再復出。佢做過2008年奧運閉幕禮香港代表隊揸旗人。
羅曼太空望遠鏡

南茜·格蕾絲·羅曼太空望遠鏡（簡稱羅曼或者羅曼太空望遠鏡，前稱為廣角紅外巡天望遠鏡或WFIRST）係美國太空總署（NASA）開發緊嘅一個紅外線太空望遠鏡，預喺2027年5月之前射去太陽-地球L2軌道。
羅曼太空望遠鏡係基於一個現有嘅2.4 m（7.9 ft）闊嘅視野主鏡，並且會攜帶兩個科學儀器。廣角儀器（WFI）係一個300.8百萬像素嘅多波段可見光同近紅外線相機，提供同哈勃太空望遠鏡一樣嘅影像清晰度，視野達到0.28平方度，係哈勃影像相機嘅100倍。日冕儀（CGI）係一個高對比度、細視野嘅相機同光譜儀，覆蓋咗可見光同近紅外線波長，仲用咗新嘅星光抑制技術。
根據2024年5月21日嘅報告，呢個望遠鏡嘅目標包括利用引力微透鏡搵系外行星，探討埋宇宙年表同宇宙結構嘅增長，用嚟測量暗能量嘅影響，驗證廣義相對論嘅一致性同時空嘅曲率。
羅曼太空望遠鏡係由美國國家研究委員會喺2010年嘅天文學與天體物理學十年調查中推薦為未來十年天文學嘅首要任務。2026年2月17日，羅曼太空望遠鏡獲批發展同發射。 喺2020年5月20日，美國太空總署署長占·布里登斯廷宣布呢個任務會命名為南茜·格蕾絲·羅曼太空望遠鏡，以紀念前NASA天文學主任喺天文學領域嘅貢獻。 截至2024年5月，羅曼太空望遠鏡預計會喺獵鷹重型火箭上發射，根據合同規定，發射準備時間為2026年10月，支持NASA嘅2027年5月發射承諾。

任務發展
望遠鏡嘅3D模型
羅曼太空望遠鏡嘅設計同多個由美國國家航空航天局（NASA）同美國能源部（DOE）合作提出嘅聯合暗能量任務（JDEM）嘅設計有淵源。
原本嘅設計叫做 WFIRST 參考任務1，喺2011年至2012年研究過，呢個設計係一個直徑1.3 m（4.3 ft）嘅無遮擋三鏡消像散望遠鏡。 佢包含一個單一嘅儀器，一個從可見光到近紅外線嘅成像/無縫棱鏡光譜儀。
2012年，另一個可能性出現：NASA可以用一個美國國家偵察辦公室（NRO）捐贈嘅哈里斯公司製造嘅二手望遠鏡嚟完成同WFIRST計劃一樣嘅任務。NRO提供咗兩部望遠鏡，同哈勃太空望遠鏡一樣大，但焦距較短，所以視野較廣。 雖然望遠鏡只佔任務成本嘅一小部分，且NRO設計嘅邊界條件可能會令總成本高於全新設計，但呢個提供咗重要嘅政治推動力。呢個任務概念，叫做WFIRST-AFTA（專注於天體物理嘅望遠鏡資產），由一個科學同技術團隊進行成熟化研究； 呢個任務而家係NASA唯一現時對NRO望遠鏡使用嘅計劃。 羅曼嘅基本設計包括咗一個日冕儀，用嚟進行直接成像嘅觀測。
曾經研究過幾個WFIRST/羅曼嘅實施方案。呢啲方案包括聯合暗能量任務-Omega配置、一個臨時設計參考任務，配置一個1.3 m（4.3 ft）嘅望遠鏡，配置一個1.3 m嘅望遠鏡。

科學目標
羅曼太空望遠鏡嘅科學目標係要解答啲宇宙學同埋系外行星研究入面嘅尖端問題，包括：
解答暗能量嘅基本問題，呢啲同歐洲太空總署（ESA）嗰個「歐幾里得」任務係互補嘅。問題包括：宇宙加速係咪因為有新嘅能量成分，定係因為廣義相對論喺宇宙嘅尺度上失效？如果係新嘅能量成分，佢嘅能量密度喺空間同時間上係咪穩定，定係喺宇宙歷史中有變化？羅曼會用三種唔同嘅方法去探測暗能量：重子聲波振盪、觀測遙遠嘅超新星、同埋弱引力透鏡效應。
完成一個系外行星普查，幫我哋解答有關宇宙入面有冇生命潛力嘅新問題：好似我哋太陽系咁嘅系統係咪常見？行星系統中嗰啲冷冰冰嘅外圍地方有咩類型嘅行星？咩因素決定地球呢啲類型行星嘅宜居性？呢個普查會用一種技術，呢種技術可以搵到質量只有月球幾倍嘅系外行星，叫引力微透鏡效應。仲會包括一個樣本，揾到啲可能質量細到好似火星咁嘅自由漂浮行星。
設立一個「客席調查員」模式，咁啲研究可以解答關於我哋銀河同埋宇宙嘅各種問題。
提供一個用嚟影系外行星嘅日冕儀，呢個會畀我哋影到附近啲星嘅行星嘅第一批直接相同埋光譜，好似我哋自己嗰啲巨型行星咁。
偵測原始黑洞。

儀器
呢個望遠鏡會攞住兩個儀器。
WFI:** 廣域儀器（WFI）係一個300.8百萬像素嘅相機，提供多波段嘅可見光到近紅外線（0.48至2.30微米）影像 。佢用一個寬頻濾鏡同六個窄頻濾鏡。用基於HgCdTe嘅焦平面陣列，佢可以以0.11角秒嘅解析度捕捉0.28平方度嘅視場。呢個偵測器陣列由18個Teledyne公司提供嘅H4RG-10偵測器組成 。佢仲攞住高分辨率嘅光柵同低分辨率嘅棱鏡組件，用嚟做廣域無縫光譜測量。
CGI:** 日冕儀（CGI）係一個高對比度嘅日冕儀，涵蓋較短嘅波長（575納米至825納米），佢用雙可變形鏡去壓制星光。佢目標係要做到億分之一嘅星光壓制，令我哋可以探測到同主星只有0.15角秒分隔嘅行星，並進行光譜分析 。CGI嘅目標係成為一個技術示範，為未來大型太空觀測站上嘅系外行星影像儀器（例如可居住世界天文台）鋪路。
羅曼太空望遠鏡嘅廣域儀器焦平面工程測試單位，入面有18個非飛行版嘅H4RG-10偵測器，由Teledyne公司提供
主鏡
日冕儀嘅色彩濾鏡組件
羅曼日冕儀嘅焦平面遮罩

機構、合作夥伴同合約
羅曼太空望遠鏡嘅高增益天線，直徑5.6呎（1.7米），重24磅（10.9公斤）。
羅曼計劃辦公室位於美國馬里蘭州格林貝爾特嘅NASA戈達德太空飛行中心，負責整個項目管理。戈達德中心仲領導廣域儀器、航天器同望遠鏡嘅開發。至於日冕儀，係由加州帕薩迪納嘅NASA噴射推進實驗室研發。羅曼嘅科學支援活動由幾個機構分擔，包括科學操作中心位於馬里蘭州巴爾的摩嘅太空望遠鏡科學研究所，位於加州帕薩迪納嘅紅外線處理與分析中心，以及戈達德太空飛行中心。

合作夥伴
四個國際夥伴，分別係法國嘅法國國家太空研究中心（CNES）、歐洲太空總署（ESA）、日本宇宙航空研究開發機構（JAXA）同德國馬克斯·普朗克天文研究所，已經加入NASA嘅行列，提供唔同嘅組件同科學支援畀羅曼計劃。由2016年開始，NASA就表達咗對ESA貢獻嘅興趣，特別係航天器、日冕儀同地面站嘅支援。日冕儀方面，歐洲同日本都有所貢獻。2018年，德國馬克斯·普朗克天文研究所嘅一個貢獻方案亦喺考慮當中，即係為日冕儀內嘅遮星遮罩提供濾鏡輪。2016年，日本嘅宇宙航空研究開發機構（JAXA）建議為日冕儀添加一個偏振模塊同偏振補償器。羅曼擁有準確嘅偏振能力，可能會加強對系外行星同行星盤嘅科學研究，因為呢啲對象通常會顯示偏振現象。地面支援由NASA位於白沙嘅新地面站、日本嘅美佐深空站同澳洲嘅歐洲太空總署新諾西亞站提供。

建設合約
2018年5月，NASA頒發咗一份多年合約畀波爾航天公司，負責提供羅曼望遠鏡廣域儀器嘅關鍵部件（WFI光學機械裝置）。2018年6月，NASA頒發咗另一份合約畀泰萊達科技公司，負責提供廣域儀器嘅紅外線探測器。到2018年11月30日，NASA宣布佢哋已經將光學望遠鏡組件嘅合約授予紐約州羅徹斯特嘅哈里斯公司。

圖片集
模擬嘅仙女座星系部分影像  
呢幅模擬影像展示咗超過五千萬顆星喺仙女座嘅紅光同紅外線嘅樣子，顯示出WFIRST嘅效果  
呢幅合成圖顯示咗羅曼太空望遠鏡模擬嘅仙女座範圍。羅曼淨係需要對準幾次就影到仙女座嘅主要部分，速度快過哈勃近1500倍。
羅曉東

羅曉東（粵拼：lo4 hiu2 dung1；簡化字：罗晓东；1967年12月17號—2017年10月26號）係中國大陸嘅差人，亦係貴陽市二級警督同一級警員，貴州貴陽人。1987年7月開始參加差人工作，期間先後喺貴陽市公安局南明分局嘅西湖派出所、二科、朝陽派出所同佢嘅經偵大隊、收押所等單位做過嘢。尤其喺2003年試過被提拔做南明公安分局經偵大隊副大隊長。2015年主要做過南明收押所嘅副所長同埋女子監獄嘅副所長。
2017年10月26號，佢因為連續加班幾日冇休過息而突發腦出血，喺南明收押所突然戾低死咗，終年49歲。
米蘭省

米蘭省（Provincia di Milano）係意大利倫巴第大區入面嘅一個省，住咗320萬人，首府米蘭。
米諾陶爾

米諾陶爾另譯作彌諾陶洛斯（古希臘語：Μῑνώταυρος，字面意思係「彌諾斯之牛」），又有叫牛頭怪，係希臘神話中一個好出名嘅牛頭人身怪物。

譜系
按照傳統說法，佢係克里特國王彌諾斯嘅妻子帕西淮同克里特公牛發生反常性關係而生出嚟嘅怪物。喺彌諾斯同佢兄弟爭奪王位嗰陣，海神波塞冬曾經喺海上送咗一隻純白色嘅公牛畀佢。彌諾斯本來應承會用隻牛作為祭品獻番畀佢，點知彌諾斯貪隻牛靚，自己收埋重獻咗另外一隻。波塞冬為咗報復，就令帕西淮瘋狂咁愛上咗嗰隻白牛。喺著名建築師代達羅斯（佢喺彌諾斯嘅宮廷裏面避難）嘅幫助下，帕西淮被化裝成一頭母牛同隻白牛交配；結果佢就生咗米諾陶爾出嚟。
而另一種說法，就係米諾陶爾係波塞冬本人同帕西淮所生嘅骨肉。
喺古希臘人嘅想像力之下，米諾陶爾被描述為具有人類嘅身體，但生有一個牛頭同一條牛尾嘅怪物。據說帕西淮喺米諾陶爾嬰兒時期重仲曾經養過佢，但米諾陶爾長大之後就變得非常殘忍凶暴。

有關神話
忒修斯同米諾陶爾打過，大致情節係咁：
由德爾斐神諭得到啟示之後，彌諾斯授意代達羅斯為佢起一座巨大嘅地下迷宮，畀米諾陶爾住。代達羅斯之子伊卡洛斯亦幫手起埋一份。迷宮建好後，米諾陶爾搬咗入去住，專食犯人同雅典城進貢嘅童男童女。
雅典人被迫進貢童男童女嘅原因係對彌諾斯之子安德洛革俄斯的死亡負有責任。安德洛革俄斯因為在泛雅典娜節運動會上獲勝，而被嫉妒的雅典國王埃勾斯殺死。彌諾斯欲為兒子復仇，遂向雅典開戰。結果雅典人大敗，被迫投降，並許諾每年向克里特進貢七對童男童女，以供彌諾陶洛斯食用（一說為每3年進貢一次；或每9年一次）。還有一種說法認為，安德洛革俄斯是由於受埃勾斯之命前去獵捕馬拉松野牛（與前面的克里特公牛是同一頭牛）而在馬拉松被該野牛所殺。總之彌諾斯由於兒子之死而對雅典發怒，迫使雅典人進貢活人作為怪物的食物。
希臘神話中嘅著名英雄、埃勾斯之子忒修斯自願作為童男之一前去克里特（一說係彌諾斯點名要忒修斯作為貢品），以圖除掉這個怪物。他和父親約定，如果成功地殺死了怪物，就在返回的時候于船上懸掛白帆。忒修斯來到克里特後，彌諾斯的女兒阿里阿德涅愛上了他。阿里阿德涅為使愛人免於一死，指點他在迷宮裡不會迷路的方法。在大多數版本的神話里，阿里阿德涅給了忒修斯一個線團以使他可以標記出走過的路（這線團本是代達羅斯送給阿里阿德涅的）。忒修斯成功地在迷宮中找到了彌諾陶洛斯並將其殺死，然後領著其他人走出了迷宮。雅典人從此擺脫了這個恐怖的貢賦。[1]忒修斯帶著阿里阿德涅返回雅典，但在半路上將她遺棄。在快要抵達故鄉時，忒修斯忘記了要把船上的黑帆換為白帆的事。結果登高遠眺的埃勾斯誤以為兒子已死，就在絕望中跳海自殺。彌諾斯發現忒修斯逃走後極為震怒，把代達羅斯父子關在了迷宮裡；但這二人用羽毛做成翅膀，成功地從克里特島逃走了。
殺死米諾陶爾係忒修斯最大嘅一件功績。

神話學解釋
《龍與地下城》嘅牛頭怪
米諾陶爾神話反映咗古老的人獸同體嘅觀念。古代希臘人相信，米諾陶爾同地下世界或天體有關：佢嘅另一個名叫「阿斯忒里翁」，意思解「星辰」。一啲希臘教派認為，迷宮裏面嘅米諾陶爾係宙斯嘅化身。[2]
現代學者對於帕西淮與克里特公牛的反常交媾的解釋是，這可能是在隱喻古老的「神婚」儀式。在這種宗教祭禮中，女祭司與有著牛的外形的神祗性交（在實際儀式中，這一神祗可能由男祭司或國王扮演）。此外，米諾陶爾需要食人嘅現象可能是對古代殺人祭神的習俗的反映。神話學家指出，彌諾陶洛斯的形象和腓尼基人信奉的、需要人祭的牛頭神巴爾-摩羅克極為相似，或許二者同源。米諾陶爾被忒修斯殺死這一事實則可能反映了某種古老的回憶。例如，它或許是古人對希臘本土的邁錫尼文明發展壯大並擺脫米諾斯文明（克里特島的古文明）影響這一歷史事實的模糊記憶；邁錫尼人最終征服了克里特。
由於克里特島發現了米諾斯文明的大規模遺址，人們已經注意到神話與考古發現之間的聯繫。所謂「迷宮」可能就是對遺址中的宮殿部分（即所謂克諾索斯）的誇張描述，該建築結構非常複雜。另外，考古學家指出了米諾斯文明中具有宗教意義的公牛符號，以及該文明著名的跳牛運動。或許米諾;裪爾神話帶有很多古文明的遺跡。
米蘭德斯文

米蘭德斯文係印歐語系羅曼語族嘅一種語文，主要喺葡萄牙東北部用，約莫有1.5萬人用。
米諾斯文明

米諾斯文明（粵拼：mai5 nok6 si1 man4 ming4，英文：Minoan civilization），係愛琴海嘅古代文明，出現喺古希臘，約莫係公元前2700年—前1400年。呢個文明主要集中喺克里特。
米蘭站

米蘭站控股有限公司 （港交所：01150）主要喺香港、澳門同埋中國大陸從事名牌手袋同時裝零售業務，係香港上市公司。公司主席係香港人姚君達。
米蘭站喺2011年5月公開招股，公開發售部份超額認購2,180倍，打破天津港發展嘅紀錄，成為香港史上超額認購倍數最多嘅新股。
米蘭花

米蘭花（粵拼：mai5 laan4 faa1；學名：Aglaia odorata），簡稱米蘭（mai5 laan4），喺香港叫米仔蘭（mai5 zai2 laan4），係楝科米仔蘭屬嘅常綠喬木或灌木，喺中國嘅福建、廣東、廣西、雲南等省，東南亞同臺灣（尤其係低海拔嘅森林入面）、南亞地區可以搵到。佢係一樖成日見到嘅芬芳類觀賞植物。

適應環境
植株啱喺暖而濕，有腐殖質泥嘅位生，但唔禁凍。

用途
佢可以用嚟綠籬植物、庭院植物同盆景；花可以畀人睇。
米蘭排球

米蘭排球（英文：Volley Milano）係意大利米蘭嘅職業排球球會，依家打緊意大利超級排球聯賽。
蘿蔔頭

日本人，含貶義。以前嘅日本人係身高矮小嘅民族，所以畀人嘅印象係「倭寇」、「矮冬瓜」同埋「蘿蔔頭」。重有，日本人坐地下（盤坐），搞到條小腿有「羅圈腿」影響身高問題
植物蘿蔔個頭
人稱「小蘿蔔頭」嘅中共革命烈士宋振中（1941-1949）
蘿莉

蘿莉係ACG術語，來自Lolita嘅翻譯，而家係指可愛嘅細路女。
蘿蔔

蘿蔔（蔔讀白；學名Raphanus sativus）係十字花科蘿蔔屬植物，佢嘅根粗大多汁，係常見嘅菜。生物學上，蘿蔔同種，根形各異，有球形，亦有長形，色又好多隻，有白、有青、有黃、有紅、有粉紅、有灰黑等等。
之不過日常見橙橙紅紅嘅紅蘿蔔，並唔係蘿蔔品種，只係形似。而紅色球形嘅紅菜頭，亦唔係蘿蔔品種。
如果單講「蘿蔔」，多數係講白蘿蔔，長形嗰種。

名
蘿蔔，又叫萊菔，古名蘆菔，《唐韻》話「魯人名菈（艸遝），秦人名蘿蔔」，可見古音相通，只係一音之轉。
蘿蔔個蔔，並唔常寫，所以有時白字，寫成蘿白。普通話影響，亦有人寫錯做蘿卜。
英文通稱radish，源自拉丁文根咁，皆因古時已知食蘿蔔根。
潮洲汕頭等地叫菜頭。
蘿莉控

蘿莉控係ACG術語，係指對「蘿莉」嘅喜愛同慾望。
蘿崗街道

蘿崗街道（粵拼：lo4 gong1 gaai1 dou6），之前嗌過蘿崗鎮（lo4 gong1 zan3），係中國廣東廣州黃埔區轄下嘅街道。喺黃埔區中間。
蘿崗香雪公園

蘿崗香雪公園係中國廣東省廣州市黃埔區蘿崗街道嘅一間景區，佢係羊城八景入面，叫「蘿崗香雪」嘅名。

「蘿崗香雪」嘅名係點嚟？
喺呢間公園入面見到開梅花多到好似落雪噉嘅靚景，其實喺宋代就開始有喇。因為廣州呢個特殊嘅氣候自然條件，所以先至會點解睇到喺農曆歲末，冬至前後期間開好多梅花噉嘅現象。而「蘿崗香雪」呢個名就係噉嚟。

公園嘅介紹
面积：170公頃
公園入面有大量種梅花
重有蘿峰寺、玉璽遠眺、石榴香溪、千年古荔同埋磚砌嘅「入勝門」牌坊、候仙台、流觴石、跳波台、三品石、點頭石、山樓月夜、漱玉聽泉、洗心石池、望梅亭呢啲古代建築。

1980年代之前
蘿崗香雪係羊城八景入面嘅其中一個景點，呢個名連鬼佬都知，廣州人形成咗喺冬至呢日，去蘿崗睇「雪」嘅習俗，補充咗廣州點解冬天冇雪落，詩人郭沫若玩過「蘿崗香雪」之後留低咗「嶺南梅花渾似雪，蘿崗香雪映朝陽」呢句詩。

1980年代中
由於氣候變暖，再加上「十裡梅林」成日爆發蟲害，搞到青梅嘅產量、品質同埋效益極速下降，重有嗰陣時當地嘅人冇乜點保護歷史嘅景觀，而係受到經濟效益嘅影響而斬嗮啲青梅，改咗種其它經濟作物而搞到「蘿崗香雪」嘅白梅靚景都冇嗮。

2005年
廣州市政府決定對蘿崗香雪公園進行重建，佢重將蘿崗香雪公園列入蘿崗新城「十公里地帶」嘅總體規劃入面，藉呢個嚟恢復返「蘿崗香雪」嘅歷史景觀，而家蘿崗香雪公園總規劃面積係170公頃，其中13公頃首期工程已經起好嗮。

2008年
由於涉及到好多嘅歷史名跡（例如玉岩書院、鐘氏祠堂、玉岩墓等歷史古代建築）嘅恢復同埋重新起過，重有繼續引入種梅林嘅關係，所以前期嘅工程設計好關鍵，係關係到成個工程嘅風格走向，喺2008年12月19號，受到廣州開發區土地開發建設中心嘅要求，廣東重工建設監理有限公司就講「蘿崗香雪公園二期工程設計」公開招標，準備開始二期工程。而呢個工程喺2009年2月開始喐手。

2009年
2009年11月，蘿崗香雪公園工程完工，冬天嘅「蘿崗香雪」將會全面恢复冬至前後期間開好多梅花噉嘅現象。

依家
目前廣州市政府一共已經投入咗建設專案資金538萬蚊，其中市同埋區都投入咗400萬蚊，鎮財政就投入咗138萬蚊。總共完成起嘅項目有5項：其中有新起大門區廣場、牌坊同埋500平方米嘅綠化區，重有鋪咗公園入面嘅1.6公里路網，新種咗25畝梅、桃、李。而後續工程依家都重喺度施工緊。

地鐵6號線二期
睇埋：廣州地鐵6號線
遲啲呢個站可以轉6號線嘅，因為6號線嘅三期工程將會經過香雪公園站。
蘿蔔餅

蘿蔔餅，係一種油炸食物，通常用嘅材料有蘿蔔絲同埋教好咗味嘅粉漿一齊炸熟。蘿蔔餅亦係香港常見嘅街頭小食。
石屋山

石屋山（Shek Uk Shan）係香港嘅山，海拔高481米，喺大埔區，附近範圍劃咗入西貢西郊野公園。
石尾崚雅

石尾崚雅（2000年5月18號—）係日本足球員，打後衞位置，效力大阪櫻花。
石安

石安縣（粵拼：sek6 on1，越南文：Huyện Thạch An）係越南高平下轄嘅一個縣。
白犀牛

白犀牛，又叫做方唇犀牛（Ceratotherium simum），係現存嘅犀牛裏面數量較多嘅一種，亦係鍾意群居嘅犀牛。而家有兩個亞種：南方亞種（C. s. simum），截至2007年底有17,480隻野生品種（IUCN 2008）；北方亞種（C. s. cottoni）就非常稀有，全球可能少過13隻（包括9隻養住同4隻野生，但嗰4隻自2006年後就冇人再搵到，可能已經絕種）。

分類同命名
喺Waterburg嘅白犀牛
白犀牛其實唔應該叫做白犀牛嘅。佢喺南非土著——波爾人嘅土語裏面，係叫做Wijde Rhino，即係「寬大嘅犀牛」咁解，只不過早年去非洲碰運氣嘅歐洲機會主義誤將Wijde Rhino翻譯做White Rhino，即係「白色嘅犀牛」，於是就將錯就錯，用到而家，成為同黑犀牛對比嘅名

身體特徵
白犀牛又叫做方唇犀牛，因為佢哋有一個寬大嘅咀，好啱用嚟食草，其他嘅犀牛品種都係勾咀嘅，方便食樹葉。無門牙，臼齒就好似排列得好整齊嘅小火山咁，而每個「小火山」嘅邊緣都生有一圈堅硬嘅琺瑯質。兩排齒冠就好似剃刀咁，可以快速剷去闊20cm嘅草皮。

分布
喺非洲東北部嘅熱帶（或者亞熱帶）稀樹大草原，同非洲南部嘅乾旱大草原度生存。

繁殖動向
南非Pretoria國家動物公園係第一個養白犀牛孤兒嘅地方，而且喺1946年有成功繁殖嘅記錄。雖然白犀牛較易養（甚至可以同其他雀鳥或牧畜一齊養），但要直到1960年代先普遍畀其他動物園養。現時動物園界有2大白犀牛族群：Whipsnade野生動物公園（有7公3乸）同埋聖地牙哥動物園（有6公4乸）。
住響聖地牙哥動物園成9年咁耐嘅白犀牛曼哈拉（Mandhala），一直都冇繁殖犀牛仔，後嚟將佢移到野生動物園區之後，呢個面積達93英畝嘅地方，多咗成廿隻犀牛乸陪佢之後，13年內已繁殖到59隻犀牛仔，佢嘅就亦令白犀牛暫時脫離瀕臨絕種動物嘅行列。
白玉老虎

《白玉老虎》係作家古龍嚮1976年嘅一部武俠小說。

故仔
江湖大幫派大風堂當家之人趙簡被敵對勢力蜀中唐門殺死，佢個仔趙無忌決心為父報仇，期間遇到好多江湖奇人，方知天外有天。趙無忌忍辱負重，經過重重考驗，連身份樣貌都變埋，最終學成武功，深入唐家堡重地，但係結果出人意表。
個故仔嚮1977年被邵氏兄弟拍成電影。亞洲電視亦都拍過一輯由《白玉老虎》改編嘅電視劇，叫做琥珀青龍。
白田

白田，香港一地、亦係一村，喺石硤尾喃嘸山側，原本村已拆，如今有白田邨，係一公共屋邨。
白珍熙

白珍熙（粵拼：baak6 zan1 hei1，1990年2月8號—），係大韓民國嘅一個女藝人同埋演員。
白珠樹屬

白珠樹屬（學名：Gaultheria）係杜鵑花目杜鵑花科嘅一個屬。
白牛

白牛係香港或澳門茶餐廳嘅特色嘢飲，一杯雪碧（或七喜）加上一個椰子或呍呢拿雪糕球就係白牛。
白田街

白田街（英文：Pak Tin Street），係香港九龍石硤尾嘅一條馬路，由南昌街開始，去到大埔道。街名係嚟自白田邨。
航空霸業2

《航空霸業II》係一隻由光榮公司出品同發行嘅商業模擬遊戲。呢款遊戲係1993年4月2號係日本嘅超級任天堂平台出嚟。之後都有推出Mega Drive版本。遊戲嘅玩法同前作《航空霸業》好相似，玩家要扮演一間國際航空公司嘅CEO。你需要同其他三間公司競爭，爭奪世界航空旅遊市場嘅份額。遊戲內包括好多唔同嘅歷史時期。
航聯大道

航聯大道（粵拼：hong4 lyun4 daai6 dou6）係中國廣東廣州嘅南北走向馬路，喺白雲區，北邊喺黃石東路開始，一直向南到白雲高爾夫會所隔籬。

概要
全長170米，闊11米，雙向2車道。
航空太空工程

航空太空工程（英文：aerospace engineering）係工程學嘅分支，專門研究飛行器嘅技術，可以再分做航空工程同太空工程兩個範疇。
航行者1號

航行者1號（Voyager 1）係美國太空總署嘅一隻太空探測器，喺1977年9月5號發射，而家已經去到太陽系嘅邊皮，係有史以嚟距離地球最遠嘅人造物體。

發射同探索
1977年9月-1981年12月31號航行者1號飛行軌道  航行者1號 ·   地球 ·   木星 ·   土星 ·   太陽
航行者1號喺1977年9月5號喺佛羅里達州Cape Canaveral（英文：Cape Canaveral, Florida）嘅Cape Canaveral Space Launch Complex 41（英文：Cape Canaveral Space Launch Complex 41）由泰坦3號E運載火箭（中文：泰坦3號E運載火箭）發射。雖然佢比航行者2號遲兩星期發射，但因為用咗較短嘅軌道令佢比航行者2號更快去到木星同土星。
航行者1號喺1979年1月開始影木星，並喺1979年3月5號最近木星，離木星中心大約349,000公里。由於越近木星啲相解像度就越高，所以大部分對木星同佢附近嘅嘢都係喺最近木星嗰48個鐘來進行觀察。1979年4月，航行者1號完成咗對木星系統嘅觀察。佢喺木衛一上面發現咗一啲火山活動，係人類第一次喺太陽系另一個天體上面睇倒活火山。
從航行者1號上睇倒嘅大紅斑從航行者1號上睇倒嘅大紅斑 木星大氣層嘅詳細偽彩色相木星大氣層嘅詳細偽彩色相 木衛一上嘅活火山Ra Patera嘅熔岩流木衛一上嘅活火山Ra Patera嘅熔岩流 洛基火山嘅噴發羽流喺木衛一嘅邊緣升起洛基火山嘅噴發羽流喺木衛一嘅邊緣升起
木衞二木衞二 木衛三木衛三 木衞四嘅瓦爾哈拉撞擊坑木衞四嘅瓦爾哈拉撞擊坑  維基同享中有關the Voyager 1 Jupiter encounter嘅同享資源
隨後，航行者1號利用木星重力助推前往土星。佢喺1980年11月12號最近土星，離土星雲頂124,000公里。航行者1號探測咗土星環入面嘅複雜結構，研究咗土星同土衛六嘅大氣。航行者1號發現土星上層大氣入面有7%係氦氣，而其他幾乎都係氫。
之後，航行者1號飛向土星最大嘅衛星土衛六，嗰陣啲人已經知佢有大氣層，先鋒11號喺1979年影嘅相睇到土衛六嘅大氣係豐富又複雜嘅，噉增加咗啲人嘅興趣。航行者1號喺飛越土星系統嗰陣飛越土衛六，並接近到6,400公里入面。佢探測咗土衛六嘅大氣成份、密度同壓力。仲測量咗泰坦嘅質量。濃霧令航行者1號無法對泰坦嘅地表進行目視觀察，但對大氣成份、密度同壓力嘅觀察令啲人推測泰坦表面可能有液態碳氫化合物湖。
因為觀測土衛六被認為係好重要，所以為航行者1號調校嘅軌道係畀佢最好噉飛越土衛六，因為靠近土衛六，令航行者1號飛過土星下方並離開咗黃道，結束咗佢嘅行星科學任務。如果航行者1號失敗或去唔倒土衛六，航行者2號嘅軌道就會被改成飛倒土衛六:94並停止訪問天王星同海王星。航行者1號發射嘅軌道唔畀佢去天王星或海王星:155，但可能可以改成由土星去冥王星，並喺1986年抵達。
距離土星約5百萬公里嘅相，喺最接近土星後四天拍攝距離土星約5百萬公里嘅相，喺最接近土星後四天拍攝
土衛六嘅大氣層分佈偽彩色相土衛六嘅大氣層分佈偽彩色相 土衛六上大氣層分佈土衛六上大氣層分佈 旅行者1號影嘅土星環入面嘅F環旅行者1號影嘅土星環入面嘅F環  維基同享中有關the Voyager 1 Saturn encounter嘅同享資源

星際探索
太陽系「全家福」
1990年2月14號，航行者1號影咗第一張由太陽系外部影嘅太陽系「全家福」。無耐，佢嘅攝像頭被停用來節省其他設備嘅能源同電腦資源。
1998年2月17號，航行者1號去到離太陽69天文單位嘅地方，並超過先鋒10號成為離地球最遠嘅航天器。佢以大約17公里/秒嘅速度離開太陽系。
約翰霍普金斯大學嘅科學家認為航行者1號喺2003年2月入咗終端震波，但有其他科學家表示懷疑，並喺2003年11月6號嘅《自然》雜誌上面討論。
2005年5月，NASA一份新聞稿話航行者1號入咗日鞘，估計係喺2004年12月15號入嘅，離太陽94天文單位。
航空工程

航空工程（aeronautic engineering）係工程學一門，研究點樣設計飛機同太空船。
航空氣球

喺航空嚟講，航空氣球（英文：Aeronautic Balloon）係無動力嘅航空器，佢之所以飛得起係由於佢嘅浮力。呢款氣球可以隨住風噉郁，亦可以控制佢郁到某個固定嘅地方。佢亦都可以畀人坐上去一齊飛上天。
熱氣球，航空氣球嘅一個例子
航行

航行（英文：Sailing）係控制水上交通工具行嘅行為。佢本嚟意思係專指控制船𢃇嘅行為，不過隨住好多船都唔再靠風力行，依家航行唔一定需要識控制船𢃇。
航空安全

航空安全（aviation safety）係指對於飛機等嘅航空器嘅安全性嘅考量。
縮排風格

縮排風格（英文：indentation style）喺編程上係指將一段電腦碼嘅唔同部份做縮排（喺嗰行碼前面加空格）嘅方法。
縮放用家介面

縮放用家介面（英文：zooming user interface，ZUI）係指個圖像用家介面俾用家揀個畫面嘅其中一部份並且放大嗰部份嚟睇。
縮水人間

《縮水人間》（英文：Downsizing）係一套2017年上畫嘅美國電影。套戲由亞歷山大比恩執導兼監製，同埋占·泰勒一齊做編劇，麥迪文、姬絲汀慧、基斯杜化華茲、周洪主演。

故仔
電影講述喺未來，科學家發明可以將自己身體縮細，以減少地球嘅能源消耗。當時有對夫婦喺奧馬哈遇上財務問題，佢哋決定利用新科技嘅發明縮細自己，之後可以喺實驗社區「休閒樂園」開始新生活。但佢老婆喺最後一刻拒絕進行縮細程序重離開咗佢，佢唯有留返喺新社區過佢自己嘅生活，之後同一個貧民區嘅革命者玉蘭交往，引發一連串嘅劇情。
縣道167號

縣道167號 朴子－麻魚寮，西起嘉義縣朴子市，東到嘉義縣太保市後潭，全長共計14.892公里（公路總局資料）。公路總局編成計畫終點係「麻魚寮」，但後潭到麻魚寮路段仲未編成，實際終點係後潭。
縮放

縮放（英文：scaling）係指將一件物體按比例放大  倍－例：將  同  之間嘅距離增加  倍，而  同  之間嘅距離等等... 同理。
縣道166號

縣道166號 東石－瑞里，佢水道頭到瑞里段又叫瑞水公路，西起嘉義縣東石鄉，東到嘉義縣梅山鄉，全長共計81.311公里（公路總局資料）。本線係宜家台灣第三長嘅縣道。
縣道168號

縣道168號 東石－中庄，又名嘉朴公路，西起嘉義縣東石鄉，東到嘉義縣水上鄉中庄，全長共計32.713公里。
縣道170號

中華民國縣道／市道縣道170號從嘉義縣朴子市南勢竹向西拍攝縣道170號，相中遠處嘅聚落係布袋鎮下庄仔。從嘉義縣朴子市南勢竹向西拍攝縣道170號，相中遠處嘅聚落係布袋鎮下庄仔。基本資料通車長度16.954km起點嘉義縣東石鄉網寮終點嘉義縣鹿草鄉竹子腳臺灣公路（俗名）：國・省・縣＆市・鄉＆區・專
縣道170號 網寮－竹子腳，西起嘉義縣東石鄉網寮，東到嘉義縣鹿草鄉竹仔腳，全長16.954公里（公路總局資料）。
縮放儀

縮放儀（Pantograph）又叫比例畫圖器，係一個可以喺畫畫嗰陣同時畫出一個放大或者縮細版本嘅架撐。

文化
因為集電弓外形同縮放儀似，所以英文共用同一個字去稱呼兩者。
皮亞琴察能量

皮亞琴察能量（英文：You Energy Volley）係意大利皮亞琴察嘅職業排球球會，依家打緊意大利超級排球聯賽。
皮下之慌

《皮下之慌》（英文：Under the Skin）係2013年科幻恐怖電影，改編自荷蘭同名小說，由祖納芬基里沙編導，由施嘉莉祖安遜主演，佢扮演一個食男人嘅外星人。
皮亞琴察

皮亞琴察（意大利文：Piacenza）係意大利愛美利亞－羅曼尼亞皮亞琴察省首府，人口10萬。
皮利斯

羅拔·皮利斯（Robert Pirès，1973年10月29號—）係法國一足球員，曾經幫阿仙奴踢過，專打攻擊中場。
皮利斯早期喺法甲打滾，但冇贏過法甲聯賽冠軍。當時佢唔算好出名，不過法國足球代表隊喺1998年FIFA世界盃贏得冠軍嗰陣，有皮利斯份。
皮利斯要到2000年打歐洲國家盃之後先至為人熟悉。嗰陣時佢走到英超打阿仙奴。2002年佢贏得英格蘭足球先生，而佢亦成功帶起阿仙奴贏咗英超聯賽冠軍。喺2004年，皮利斯重幫阿仙奴以不敗姿態贏得英超聯賽冠軍。佢喺英超每季多數都有十幾球進賬，以一個中場嚟講算係好嘢。2005年曾經有評論話佢表現下滑，但嗰季皮利斯仍然排喺神射手第三位，入14球（嗰年第一名喺泰亞利·亨利）。
由於年紀開始越嚟越大，皮利斯同阿仙奴傾續約嗰陣傾唔成，2006年佢走到西甲打維拉利爾。而喺國家隊，最後出席嘅國際賽係2004年歐洲國家盃。
皮

皮，或者叫膚，或者叫皮膚，係包住脊椎動物嘅軟層，係器官之一。皮檔住外來侵入，亦保住水份。有保暖、阻隔、感覺之用，甚至會生產維他命丁。
皮有毛，作用因物種而異，有保暖，有保護色，或者吸引異性。唔同物種，皮有厚有薄，厚皮叫革。有啲物種，好似魚同爬蟲，會生鱗保護。雀會生羽毛保護。兩棲動物，皮就可以用外界物質互換，可以滲透出入。
脈衝

脈衝（pulse）喺物理學上係一股「物理量嘅突然間改變」指通過某啲介質。
脈衝星

脈衝星合成照。蟹狀星雲中間有中子星，會射X光脈衝。可見光同X光合可見。
脈衝星，英文pulsar，指有電磁波射出嘅恆星，實質係中子星一種，磁性極強，兩極會射出電磁波。中子星自轉時，有如燈塔之光，電磁波兩束轉動，掃射有如脈衝。由於中子星好細，質量好高，自轉速度可以去幾秒甚至幾微秒一圈，亦就係脈衝週期。
英文pulsar，來自pulsating radio star，意思脈衝無綫電星。初頭中子星只係理論上有，未觀測到。初發現脈衝星，只測到有不知名無綫電波訊號，以為係外星人綠人仔（little green man）發，有外星文明。及後發現好幾個，先再推斷出中子星。而射出亦唔只無綫電，高頻如X光甚至迦碼射綫都有。
脊椎動物

脊椎動物亞門（學名：Vertebrata；拉丁文詞根『vertebra』意思係脊椎骨），係動物界脊索動物門下嘅一個亞門。目前所知最早嘅脊椎動物係中國雲南省昆明發現嘅豐嬌昆明魚，距今約5.2億年前。
同節肢動物殼生喺體外或軟體動物無骨骼唔同，脊椎動物亞門嘅動物嘅脊椎係包喺骨頭入面，係脊索動物門中最大同最多樣化嘅亞門。呢個亞門嘅成員擁有嘅肌肉大多數係一對一對嘅。神經系統有一部分喺脊樑骨中間。循環系統較完善，有心臟可以促進血液循環。脂肪組織係絕大多數脊椎動物特有嘅構造，令佢可以一段時間唔進食，而唔會能量耗竭而死。
脊椎動物亞門動物嘅脊椎係體內骨，有軟骨都有硬骨。喺動物成長時，呢個骨架支持體型。因此脊椎動物可以生得大隻過無脊椎動物，而且平均體量都比較大。

演化
脊索動物門先後經過頭索動物同尾索動物，最後出現脊椎同頭部。
2003年初，中國古生物學家舒德干等人通過研究海口魚標本發現，佢一方面開始演化出原始脊椎骨同眼睛等重要頭部感官，但另一方面保留住無頭類嘅原始性器官。因此係已知最古老嘅脊椎動物。

特徵
脊椎動物一般左右對稱，全身分為頭、軀幹、尾三部分。一條硬骨管貫穿體長，中間有空腔包覆神經組織，亦都下半部貼近內臟。有比較完善嘅感覺器官、運動器官同高度分化嘅神經系統。大多數嘅脊柱動物嘅骨架包括頭骨同脊柱。

分類
脊椎動物包括魚類、兩棲動物、爬行動物、鳥類同哺乳動物等五大類。

現存物種數量
下表列出咗2014年IUCN《瀕危物種紅色名錄》所估計每種脊椎動物類其他現存物種數量。
脈翅目

脈翅目（學名：Neuroptera）係昆蟲綱之下嘅一目，包括草蛉、蟻蛉、長角蛉等，屬於完全變態嘅昆蟲。這個目嘅成蟲有兩對膜狀嘅翅膀，前翅同後翅大約一樣大。佢哋有具有咀嚼功能嘅口器。
脊索

剖開非洲肺魚。圖中notochord指脊索，lung指肺，liver指肝。脊索打橫撐住全身。
脊索，英文notochord，係條長而靭嘅嘢，見於脊索動物嘅胚胎，有啲品種，甚至成世都靠脊索支撐個身。多數品種，會演變成脊柱。遠古魚類，脊索靱得來又可以撐得住肌肉，比起甲殼生物，喺水中郁得更加靈活。
脊骨

脊骨（英文：Spinal vertebra），又叫背脊骨、脊椎骨、脊椎，即係背脊條骨，一節一節連起身。腰骨係脊骨近腰嘅一部分。
脊索動物

脊索動物係動物界最高等嘅門，背脊有一條脊索。
脊醫

脊醫（粵拼：zik3 ji1，英文：chiropractic），係種另類醫學，專係幫人矯正肌肉骨骼系統嘅技術。
第4屆蒙古國總統選舉

第4屆蒙古國總統選舉喺2005年5月22號舉行，蒙古國嘅登記選民約一百萬左右，而呢次選舉就設咗約3800間票。4月7號就開始呢次選舉嘅活動。
如果冇候選人攞到過半數選票，就係以第一輪最高票數兩位喺6月5號進入第二輪投票。
結果係那木巴爾（蒙古人民黨）贏出。

背景
喺1997年嘅總統選舉，蒙古人民黨主席那楚克當選做總統。佢喺2001年成功連任，但係咁樣就意味著佢做到2005年就冇得再做，因為憲法規定只能夠連任一次。
而喺2004年嘅議會選舉入面，蒙古人民黨同民主黨都攞唔到過半數議席，而要架硬組成聯合政府先能夠執政。

候選人
喺呢次選舉有四個人出嚟競爭：
那木巴爾（蒙古人民黨），做過前總​​理同蒙古人民黨主席，而競選政綱係「佢會繼續鼓勵外國人嚟投資同繼續開放經濟，試圖解決蒙古嘅貧困問題。」
門德賽汗（民主黨），民主黨長期得到反共人士支持，而競選政綱係「會對企業進行減稅，並會對貧困家庭進行補貼。」
巴扎爾薩德（共和黨）

結果
那木巴爾喺第一輪就已經攞到過半數選票，唔使舉行第二輪投票。
那木巴爾喺6月24號正式上任，並應承佢喺選舉期間講過嘅政策。
第4屆越南國會選舉

第4屆越南國會選舉喺1992年7月19號喺越南度舉行。
呢次選舉只有越南祖國陣線出嚟選而且係唯一嘅執政黨，但係今屆選舉第一次畀獨立人士出嚟參選，雖然去到最後只有兩個人獨立人士報名登記成為候選人，但係就冇獨立人士能夠喺今屆選舉贏出。呢屆選舉投票率係99.1％。

結果
結果係由越南祖國陣線納晒所有議席。
第4屆老撾最高人民議會選舉

第4屆老撾最高人民議會選舉喺1958年8月4號喺老撾舉行。
呢次選舉係因為老撾最高人民議會加多咗廿一席出嚟而要舉行。
老撾愛國陣線雖然喺呢次選舉攞到最多席數，喺廿一席入面攞到九席。但係執政嘅民族進步黨依然係最大黨，雖然喺今次選舉只係攞到四席，但係加埋第4屆選舉嘅席數就有廿六席。
而呢次選舉投票率係82.1%。

背景
由於老撾愛國陣線嘅出現，改變咗老撾嘅政治氣氛，搞到喺1958年6月13號，老撾兩個最大嘅政黨，民族進步黨同獨立黨要合併，變咗做老撾人民黨嚟對抗老撾愛國陣線嘅挑戰。
第4屆荷屬東印度人民議會選舉

第4屆荷屬東印度人民議會選舉喺1927年舉行。

結果
呢次選舉有六十席，其中有廿一席係荷蘭委任，三十七席就拎出嚟畀人選。而席位分配分面荷蘭人都好講究，係以族群嚟分席位，三十席係荷蘭人（十五席喺選舉入面贏出，十五席係​​委任），廿五席外地人口（十九席喺選舉入面贏出，四席係委任）同五席係中國人（三席喺選舉入面贏出，兩席係委任）。
第4屆越南國家主席選舉

第4屆越南國家主席選舉響2007年7月24號舉行。

制度
呢次選舉響越南首都河內國會舉行，五百個國會議員以間選嚟選出越南國家主席一職。

結果
2007年7月24號，唯一候選人嘅阮明哲攞到98.78%嘅選票贏出連任，繼續做越南國家主席。
縣道130號

縣道130號 苑裡－八份，係臺灣苗栗縣知名風景線之一，西起從苑裡鎮，沿途途經三義鄉同台13線共線，東至大湖鄉八份終點接台3線，全長31.126公里（公路總局資料）。

行經行政區
起點，喺苗栗縣苑裡鎮臺鐵苑裡車站前
全線都喺苗栗縣境內。

沿線風景
可以騎單車遊覽，先攻頂到遠航空難紀念亭同三義茶區嘅頂點，標高大概500幾米，可折返或繼續下滑到三義街食板條。
大湖薑麻園旅遊區
薑麻園休閒園區：原本係雲洞山觀光農園。
薑麻園富麗農村
聖衡宮
出關古道關聖段：爬關刀山必經嘅路，台灣著名登山地點。
瞭望台
三義市區
三義雙連潭，可接縣道119線往銅鑼、西湖、後龍等地區。
三義木雕博物館
三義丫箱寶：可以DIY塗鴨鴨。
三義鄉立游泳池
舊山線
神雕村
三義雕刻街
遠航空難紀念亭：紀念遠東航空103號班機三義空難死者而設立。
苑裡市區
山腳國小：係有圍牆嘅小學，重保有日式建築嘅木造教室。
蕉埔國小：學校雖小，但學生整體喺美術嘅表現非常強。
泉井牧場：冇招牌兼唔收門票，風景優美採自然工法，而家冇提供民宿，但假日有供早餐同午餐嘅服務，佔地十幾公頃，健行一圈約40分鐘。
苑裡金良興磚廠；灣麗磚廠（可DIY磚雕）
山腳公園
台鐵海線苑裡站
縣道157號

縣道157號 斗南－過溝，北起雲林縣斗南鎮，南到嘉義縣布袋鎮過溝，全長共計44.742公里（公路總局資料）。
縣道159號

縣道159號 新港－番路，係台灣嘅一條縣道，大致呈東西向聯絡嘉義平原同山區，北起嘉義縣六腳鄉蘇厝寮，東到嘉義縣番路鄉菜公店，全長共計36.641公里，有一條支線。
縣級市

縣級市（粵拼：jyun6*2 kap1 si5）係中華人民共和國政區架構中同縣同級嘅市。自1980年代以來，中國急速發展，喺工業化、都市化浪潮之下好多縣發展成城市，由此升格爲「市」，情況好似臺灣噉有啲「市」係屬縣管。
自1983年地級政區改革，「地轄市」就嗌做「縣級市」。
縣道161號

縣道161號 應菜埔－新岑，北起嘉義縣朴子市應菜埔，南到嘉義縣布袋鎮新岑，全長共計16.777公里。
縣轄市

縣轄市係中華民國鄉級行政區，設市公所，民意機關係市民代表會。
縣道159甲線

縣道159甲線 嘉義－石桌，西起嘉義市西區，東到嘉義縣竹崎鄉石桌，又叫大華公路，全長共計45.554公里，係少數支線長過主線嘅縣道之一。
縣道160號

縣道160號 三條崙－無底潭，係臺灣雲林縣一條縣道，西端喺四湖鄉三條崙，東至土庫鎮無底潭，全長22.693km（公路總局資料）。
縣道163號

縣道163號 嘉義－好美里，北起嘉義市西區，南到嘉義縣布袋鎮好美寮，全長45.992公里。
秋山貴嗣

秋山貴嗣（1992年10月7號—）係日本足球員，司職後衞，效力鳥取飛翔。
秋山陽介

秋山陽介（1995年4月13號—）係日本足球員，司職中場，效力名古屋鯨魚。
秋意濃

《秋意濃》係香港歌手張學友喺1993年3月5號由寶麗金發行嘅《吻別》唱碟入面第十隻主打國語歌。由姚若龍填詞，玉置浩二作曲，杜自持編曲，黃慶元同薛忠銘監製。

簡介
呢隻歌係改編自日本歌手玉置浩二嘅《行かないで》。而隻歌嘅粵語版係《李香蘭》。
秋憲坤

秋憲坤（粵拼：cau1 hin3 kwan1，韓文：추헌곤，1979年9月2號—），係大韓民國嘅一個男演員。
秋收起義

秋收起義，又稱秋收暴動、秋收起事，係1927年9月中國共產黨按《中央關於湘鄂粵贛四省農民秋收暴動大綱》所規劃嘅一連串嘅暴動，係一個涉及4省嘅全盤暴動計畫，毛澤東並冇參與決策，且參與領導嘅剩係湖南、江西邊界嘅湘南一路，另外湖南重有兩路：湘東（中）、湘西。至於湖北，就計畫有七處暴動。

人物
參加秋收起義嘅中華人民共和國開國將帥有：
元帥1人：羅榮桓，三灣改編時任特務連黨代表。
大將：譚政，三灣改編時任前敵委員會秘書，即毛澤東秘書。
上將（7人）
宋任窮，三灣整編時為團部文書，上井岡山後任連黨代表。
黃永勝，三灣改編時為士兵，上井岡山後當上了班長。
張宗遜，三灣改編時為排長。
陳士榘，三灣改編時任排長。
陳伯鈞，三灣改編時任排長。
賴傳珠，在贛縣組織大埠暴動。1928年3月，上井岡睇到毛澤東，任特務連黨代表、衛生隊黨代表。
鍾期光，秋收起義後被留喺平江擔任區委書記、游擊隊黨代表。之後跟彭德懷平江起義嘅紅五軍上井岡山。
中將：8人。三灣整編時均為一般士兵
張令彬
楊梅生，上井岡後為團警衛班班長。
譚冠三
譚希林
劉先勝
賴毅
郭鵬
韓偉
少將：6人。
李貞
龍開富：1927年9月喺井岡山參軍，擔任前委機關嘅機要挑夫。
楊世明
餘光文
王耀南
潘振武
未授銜的副部級以上5人。
毛澤東
何長工
楊立三
黃達
劉型
宋裕和：1928年2月上井岡山。
其他參加秋收起義人員：
胡友才
胡金魁：即埃德加·斯諾《紅星照耀中國》嘅傅錦魁。建國後做湖北省人大常委會副主任。
胡龍奎：秋收起義時喺師部特務連。長期留喺湘贛邊。長征時做紅六軍團政治部組織部長。1947年3月，奉命帶領359旅一批幹部從延安去山東渤海區接新兵（即獨六旅／解放軍第2軍第6師），返回途中因肺病惡化過世。
秋明州

秋明州係俄羅斯中西部嘅一個州，屬烏拉爾聯邦管區，首府秋明。
秋昭貞

秋昭貞，係大韓民國嘅一個女藝人同埋歌手。
秋月成美

秋月成美 ，係日本嘅一個女演員。

拍過嘅作品一覽
呢個表唔完整，歡迎加料。
艾拔露拔露

艾拔露拔露（粵音：ngaai6 bat6 lou6 bat6 lou6，意大利文：Alberobello）係喺意大利嘅一個市鎮，約莫一萬一千人喺度住緊，喺1996年畀聯合國教科文組織列入世界遺產。
艾斯利美蘭尼爾斯

艾斯利美蘭尼爾斯（英文：Ainsley Cory Maitland-Niles，1997年8月29號—）係英國男足球員，身高177厘米，重71千克，踢翼鋒，2014年出道。

葳蕤史
呢節要加長。
艾斯博

艾斯博（Espoo）係芬蘭第二大城，住咗約莫27萬人。
艾文理大學

艾文理大學（英文：Emory University），又叫埃默里大學，花名「可口可樂大學」，係喺美國喬治亞州亞特蘭大嘅一間私立大學，響1836年創校，前身係艾文里學院。
艾拿戴斯

艾拿戴斯（英文：Sam Allardyce，1954年10月19號—）係英倫足球領隊、前足球員。球員時期踢後衛，效力過保頓足球會、培士頓足球會、新特蘭、高雲地利城足球會、哈特斯菲足球會、米禾爾足球會、西布朗足球會。

葳蕤史
呢節要加長。
石油化學

石油化學（英文：petrochemistry）係化學嘅一個子領域，研究石油同天然氣等化石燃料相關物質嘅特性。
石沙路

石沙路（粵拼：sek6 saa1 lou6）係中國廣東省廣州市嘅一條主幹道，喺白雲區石井嗰頭，成條馬路西北-東南走向，好似條弧形噉。西北邊從聯滘路開始，一直去到東南邊嘅石槎路同石桂路嘅交界嗰頭。

敘述
全長5.4公里，闊10～20米，雙向2～4車道。
石河子花園機場

石河子花園機場（粵音：sek6 ho4 zi2 faa1 jyun2 gei1 coeng4）係喺中國新疆嘅一個機場，喺2016年嗰陣起好兼且開放畀人用嚟搭飛機。
石油

石油（粵拼：sek6 jau4）係一啲好杰，深啡或深綠色液體。佢響地殼上層。主要成分係碳氫化合物，大部份係烷，不過成份同樣都可以度度唔同。石油大部份都用來整燃油同汽油。除此之外，重可以用來整溶液、肥料、殺蟲水，同塑膠。八成八都係做燃料，淨低都用來整其他嘢。石油唔係可再生能源，咁好多人驚有日會用盡。世界石油有相當嘅需求，所以畀人叫做「黑金」。未經提煉嘅石油又叫原油。
中東地區波斯灣一帶嘅沙特阿拉伯、伊拉克、伊朗、科威特、阿聯酋、卡塔爾有豐富嘅石油儲藏，而係俄羅斯、委內瑞拉、加拿大、利比亞、尼日利亞、美國、墨西哥、哈薩克、中國、太平島等地方都有大量儲藏。委內瑞拉有世界最高嘅石油儲量。
石油嘅常用單位「桶」係一個容量單位，即係42美制加侖（160升）。因為各地出產嘅石油密度唔係一樣嘅，所以一桶石油嘅重量亦都唔係全部一樣。一般來講，一噸石油大概有7.3桶（1,160升）。
維基同享有多媒體嘅嘢：
石油（類）
科技園中英文學校

科技園中英文學校Science Technology Garden Chinese-English School位置天河軟件園南區，建業路同華翠街嘅交界。明細類民辦學校成立2004年校區天河區級別中小學配套
科技園中英文學校嘅校門
科技園中英文學校
（英文：Science Technology Garden Chinese-English School）係中國廣東省廣州市嘅一間中英文學校，喺2004年成立，位置喺天河區天河軟件園南區，建業路同華翠街嘅交界。呢間學校既係廣東中人集團教育機構出10萬蚊搞嘅一間小區配套學校，又係一間有初中同小學部嘅九年義務教育學校。

校服色
呢間學校嘅校服色：
長袖：　　，正面同1992～2009年嗰時廣州卅八中個樣差唔多。
短袖：　　，袖口有　邊，衫正面左右唔對稱，右邊有深綠色嘅網格圖案。
科恩伯格

科恩伯格（Roger D. Kornberg，1947年4月24號—）係美國生物化學家，憑住真核細胞轉錄分子基礎嘅研究，2006年做咗諾貝爾化學獎得主。
科技創新界功能界別

科技創新界功能界別，係香港立法會一個功能界別，選民嚟自政府指定嘅國家級科研平台、同創新科技發展息息相關嘅公營機構同埋參與政府科技創新發展諮詢嘅學術組織同埋專業團體。
呢個界別取代咗之前嘅資訊科技界功能界別。
科德爾·赫爾

科德爾·赫爾（英文：Cordell Hull，1871年10月2號—1955年7月23號），係美國民主黨嘅政治人、諾貝爾和平獎得主，羅斯福政府嘅國務卿，喺1933年去到1944年在位。
科技公司

科技公司（technology company）係指生產科技產品嘅公司，尤其係做資訊科技嘢嘅公司。
科廷大學

科廷大學係澳洲西澳洲珀斯一間公立大學，1966年創校。前身係西澳科技學院，1988年升格咗做大學，改名做科廷科技大學，再響2010年改咗做依家個名。
羅伯特·密立根

羅伯特·密立根（Robert Millikan，1868年3月22號—1953年12月19號），係美國物理學家，亦係1923年諾貝爾物理學獎得主。
羅伯特·富爾頓

羅伯特·富爾頓（英文：Robert Fulton，1765年11月14號—1815年2月24號）係一個美國工程師、發明家同畫師，佢喺18世紀末至19世紀初嘅時候，成功將實驗階段嘅蒸汽船商業化。佢又設計咗一個內陸水路系統、一艘潛水艇同一艘蒸汽戰艦。

早年生活
富爾頓喺1765年喺賓夕法尼亞州蘭開斯特縣（ Lancaster County）一個貧農家庭出世，14歲就要喺珠寶店做學徒。佢鍾意畫畫，曾經幫間機械製造廠畫工程圖，重透過畫畫同寫作賺錢幫補家計。

歐洲時期（1786-1806）
富爾頓喺1786年去咗歐洲，住咗將近20年。佢喺倫敦認識瓦特，開始學習物理同數學。佢喺英國同法國都有發明同創作。當時法國嘅皇帝拿破崙知道富爾頓想製造蒸汽船，於是請佢去巴黎研發。富爾頓用咗9年時間，可惜都唔成功，不過，佢設計咗世界上第一艘實用嘅潛水艇，叫做"Nautilus"，同埋又發明咗一啲海軍魚雷。

美國時期（1806-1815）
富爾頓喺1806年返到美國。第二年，佢同羅拔·李維頓（Robert Livingston）一齊造咗第一艘商業上成功嘅蒸汽船，叫做「北河號」（North River Steamboat）（之後改名「克萊蒙特號」 "Clermont"）。因為船兩邊嘅槳葉好似個輪咁，所以叫做輪船。富爾頓嘅船公司喺紐約同奧爾巴尼之間運送乘客，只需要32個鐘頭。為咗加快船速，富爾頓設計咗個凝汽冷卻泵，提升蒸汽機嘅效率，佢重發明咗俾升降運河船嘅複斜板同捲纜繩嘅工具。
因為富爾頓，改寫咗世界嘅航運史。
羅伯特·文丘里

羅伯特·文丘里（Robert Venturi，1925年6月25號2018年—9月18號）係廿世紀一個美國建築師。
羅佩麗

羅佩麗（英文：Anne Law Pei Lee，1966年—），係香港泛民主派人士（朱凱迪盟友），屯門區議會建生選區前任議員（2020年上任，2021年劈炮）。
羅佩芝

羅佩芝（1959年11月25號—）係1981年香港小姐冠軍，後尾因為報細年紀，畀無綫電視取消資格，無得選環球小姐。

選美
1978年，羅佩芝參加美國三藩市華埠小姐，當年報係23歲。過咗3年，1981年佢參加香港選美，報22歲。1981年呢次香港小姐，佢大熱咁攞到冠軍。但無耐有人向無綫告密，話佢唔係三藩市州立大學上酒店及餐廳管埋課程，亦都唔係22歲。就係咁，無綫查明證實報細年紀後，禠奪佢后冠，無得去紐約參加環球小姐。佢原本個位，由排第二嘅勞錦嫦頂上。結果當後選美，冠軍勞錦嫦，亞軍錢慧儀，季軍狄寶娜摩亞。
嗰陣時港姐年齡上限係25歲。2010年，港姐年齡上限由25歲加到上27歲。

影視生崖
雖然做唔成香港小姐，但佢轉去電影同電視發展。1983捲入森森同李振輝婚變。1987年，拍藝術片掛帥嘅導演何藩，遊說佢全裸演出，但羅佩芝話「廿幾蚊畀人睇晒唔值」，一口拒絕。

息影
羅佩芝之後返三藩市，同識於微時嘅男友結婚，生咗三個仔，過平靜生活。
羅伯特·格雷夫斯

羅伯特·格雷夫斯（1895年7月24號—1985年12月7號）係英國一個詩人、小說家、翻譯、劇作家、編劇、大學教員、軍人、文學評論家、科幻作家、作家。
羅伯特·梅特卡夫

羅伯特·梅特卡夫係一個美國電腦科學家、發明家、工程師、實業家、大學教員。
羅伯特·諾伊斯

羅伯特·諾伊斯係一個美國物理學家、發明家、工程師、實業家、電腦科學家。
羅佩怡

羅佩怡（英文：Apple Law，1981年7月17號—），係香港節目主持人，而家係香港電視娛樂ViuTV財經節目《智富通》首席財經主持兼節目監製。
佢2001年到2007年任職新城電台做廣播節目主持，嗰時藝名愛菩。佢2009年到2015年任職無綫電視，做財經新聞主播，而2015年到2016年做亞視電視首席財經記者同《六點鐘新聞》主播，2016年轉投香港電視娛樂ViuTV。

演出
呢個表唔完整，歡迎加料。
羅俊偉

羅俊偉係香港影視製作人，曾經做過導演、副導演。

執導作品
呢個表唔完整，歡迎加料。

事件
羅俊偉喺2022年威脅發佈一個酒吧妹嘅鹹濕相，2023年被判罪名成立，坐監10個月。
羅俊謙

羅俊謙，香港建制派（商界親中派）政治人、生意人，係羅鷹石家族第三代成員（老頭係羅嘉瑞，伯父係羅旭瑞，叔父係羅康瑞）。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會酒店界委員。之後，佢有份提名林鄭月娥參與2017年香港行政長官選舉。
喺2021年9月，佢當選成為香港特别行政區選舉委員會酒店界委員。之後佢喺李家超無提政綱嘅情況下，有份提名李家超參與2022年香港行政長官選舉。
羅俊霖

羅俊霖（英文：Johnny Loh；1981年7月21號—），係星加坡音樂製作人同作曲家。
羅便臣道

羅便臣道（Robinson Road）係香港島半山區嘅一條行車馬路，嚮堅道對上，香港明愛中心再上嘅一段。羅便臣道嚮山腰由東向西，去到西半山旭龢道香港大學校園附近。
羅便臣道有小巴去西環第一街，方便居民去西營盤買餸同宵夜。而嚮中環威勝大廈處，有條半山行人扶手梯上落去中環街市同中環蘇豪區飲嘢。
羅便臣道1號嚮花園道花園台西面，125號街尾嚮巴丙頓道。
羅便臣道31號

羅便臣道31號（Robinson Road 31）係香港一幢2008年起好入伙嘅私人樓，由九龍建業地產開發。
由8樓至41樓係住宅，每層分成A至D四伙獨立細單位（1仟幾呎一伙），高層豪宅每層兩伙（2仟6佰幾呎一伙），C同D室向太平山山頂，A室向北（維多利亞港）。
由於佢嚮香港島西半山區，近香港島半山行人電梯東邊，所以，住宅中層同高層都可以望到下面中西區市中心嘅摩天大廈，包括中環國金2期，金鐘道中銀大廈，花園道長江集團中心，皇后大道中中環中心，上環中遠大廈，連西九龍環球貿易廣場都見到。
羅便臣道31號樓下自設多層停車場，由仲量聯行物業管理。
羅依婷

羅依婷（英文：Reens Law，1997年—）係香港女模特兒，亦係2022年ViuTV主辦嘅《尾二一屆口罩小姐選舉》嘅決賽佳麗，代號6號，最後攞到第7名。
羅便臣

威廉 羅便臣爵士（William Robinson，1836年—1912年12月1號）係英國嘅殖民地總督，先後做過巴哈馬、巴巴多斯及向風群島、千里達/千里達和多巴哥同埋香港總督。
香港冇任何地方以羅便臣命名；羅便臣道其實係以第5任港督羅士敏（前稱羅便臣爵士）命名。

港督任內事件
1891年12月，羅便臣就任香港第11任總督。
1892年7月，香港西醫書院舉行第一屆畢業典禮，由羅便臣主禮。
1894年5月，鼠疫侵襲香港。羅便臣第二任老婆去世，令佢情緒低落。
1896年3月4號，羅便臣驅逐四大寇之一孫中山出境，五年唔畀返香港，孫中山親筆去信港督查詢。
1898年2月，羅便臣期滿離任。
羅便臣道80號

羅便臣道80號（英文名: 80 Robinson Road）係香港島一個豪宅樓盤，係摩天大廈，嚮西半山區羅便臣道八十號。即係英華女校西邊，又近住合一堂香港區教堂，同埋柏道二號。
羅便臣道80號由南豐集團發展，兩座樓高分別去到49及51樓，2001年入伙，自設住客會所、保齡球場、室內游水池、停車場咁。
樓盤前身係那打素醫院，2001年由南豐重建成800至3000平方呎不等嘅住宅單位。
莎拉·皮蓮

（英文：Sarah Palin，英文讀音：[ˈsærə ˈpeɪlɨn]；1964年2月11號—），全名叫莎拉·路易斯·皮蓮（Sarah Louise Palin，讀音：[ˈsærə luˈiz ˈpeɪlɨn] ( 聽)），香港傳媒跟北話譯名做佩琳，係美國政治人，2006至2009年做過阿拉斯加州州長。2008年係美國共和黨美國副總統嘅候選人。
莎朗史東

莎朗史東（英文：Sharon Stone，1958年3月10號—），係美國電影女演員，憑住演出1992年電影《本能》而出名。
莎拉·麥克勞克蘭

莎拉·麥克勞克蘭（英文：Sarah Ann McLachlan；1968年1月28號—）係加拿大女唱作人。直至2015年，佢喺全球賣咗超過4千萬張專輯。
莎拉班德

莎拉班德（英文：Sarabande；西班牙文：Zarabanda）係源自 16 世紀西班牙嘅一種舞曲同舞蹈，喺古典樂當中相當受歡迎，例如韓德爾（Handel）嘅《D 小調鍵盤組曲 HMV 437》（Keyboard suite in D minor HWV 437）嘅第四樂章就係一首好出名嘅莎拉班德。
現代嘅莎拉班德樂曲會跟 3/2 拍號跳，氣氛傾向生動活潑。啲人喺跟莎拉班德跳舞嗰時，通常數拍子會跟兩段節拍嘅方式數，即係數「1 2 3 4 5 6... 1 2 3 4 5 6...」。
莎拉謝茜嘉柏加

莎拉謝茜嘉柏加（英文：Sarah Jessica Parker，1965年3月25號—）係美國嘅女演員，1974年出道，出名作品有《色慾都市》。